Linguista e coordenador de mestrado em Língua Caboverdiano na Uni-CV, Manuel Veiga, fla ma ê ta acredita ma 2015 ta ser anu de oficializason de língua materno, pamodi ê nes anu ki sta ben mudadu Constituição de Cabo Verde.
Manuel Veiga fla ma “pouco a pouco” txeu kusa sta na fazedu pa kela kontici, sima por exemplu, aumento ki ouve de mestrados na língua materno nes últimus anus.
Ê fla “na 2014 nu tevi oito exames de dissertason de mestrado sobre língua caboverdiano, sobre variantes de ilha de Fogo, Maio e Santanton.
Na strangeru fazedu tambe, alguns trabadjus sobre kriolu, keli ta mostra ma sta na trabadjadu pa oficializa língua materno”.
Segundo es antigo ministro de Cultura, pa avança nes área, a nível de governo foi kriadu um komisson pa línguas ki sta na trabadja num perspectiva de oficializason de língua caboverdiano.
Pa sigui es trabadju, sta na dadu aulas na Universidade de Cabo Verde (Uni-CV), tanto sobre língua caboverdiano, komu tambe aulas na traduson e na técnicas de escrita em kriolu, tambe sta na fazedu traduson de Bíblia pa língua caboverdiano.
Manuel Veiga komenta inda sobre política ki sta voltadu pa edukason bilingue, ki Ministério de Edukason sta na introduzi, e ê fla ma bilinguismo ka é apenas kriolu/português, mas tambe ê kriolu/inglês ou kriolu/francês.
Kantu Manuel da Veiga perguntadu sobre es língua di Cabo Verde ki inda ta papiadu txeu na komunikason entre famílias, na língua de tradison oral, es lingua ki ê principal apoio musical,e ki ê um língua de oralidade e língua de situason mas informal, mas ki inda ka ê língua oficial de ensino, nem de literatura, nem de media, Manuel Veiga fla: “poku a poku nu ta txiga lâ e nu ta konsigui oficializason de língua materno”.
Sobre edukason, es linguista aponta pa necessidade de kriadu um gabinete ki ta sirbi pa faze avaliason de situason sobre kusê ki dja fazedu e sobre kusê ki inda mesti faze, ê fla: “Pa massificação de ensino de kriolu, nu sta ben mesti di txeu professores por isso n ta atxa ma ê necessário promove formason num escala mas grande.”
Manuel Veiga fla, ma tudu keli, pa ten efeito a longo prazu, ten ki kompanhadu ku um “largu implementason ” di kondisons estrutural, diresionadu pa valoriza estudu e uzu de kriolu na tudu campos social.
Segundo Manuel Veiga, Alfabeto Unificado pa “escrita” de Crioulo Cabo-Verdiano (ALUPEC), ki foi aprovado ku objectivo de faze um padron oficial pa língua faladu na nos arquipélago, e ku variantes de cada ilha, keli dja mostra ma ta sirbi pa avanço de língua materno.
Na studu bilingue, Manuel Veiga, rakomenda e ê txoma atenson pa alargamento des projecto pa outrus ilhas, e ê pidi pa dinamizadu formason de professores a curto prazu.
Manuel Veiga inda alerta polítikus sobre facto de ki kriolu é língua ki ta “uni-nu”, pamodi el ê um língua “de Nason global”.
inforpress
kea_Latn kea_Latn por_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn eng_Latn